Corra-ghritheach

'S e eun a th' anns a' chorra-ghritheach (Laideann & ainm saidheans: ardea cinerea, Beurla: grey heron).

Lorgar iad anns na h-àiteachan le gnàth-shìde mheasarra sa Roinn-Eòrpa, Àisia, agus ceàrnaidhean de dh'Afraga.

Giùlan

Chithear a' chorra-gritheach an cois na mara agus an cois aibhnichean. Coisichidh i air oitir a' lorg bìdh. 
Nuair a tha i a' sealg, faodaidh i a bhith na seasamh gun ghluasad fad ùine mhòr. 
Ithidh i èisg, daolagan, radain, luchain agus losgannan.Breeze Jones, E.V. (1987) Eoin Uisge (Steòrnabhagh: Acair), d.4

Coltas
Tha gob, casan, agus amhaich fada aig a' chorra-ghritheach. Tha a ceann geal le bann dubh a' dol tarsainn a sùilean. Tha a sùilean fhèin agus a gob buidhe. Tha a h-amhaich geal. Tha a druim agus a broilleach liath. Tha a sgiathan liath agus dubh. Tha a casan donn.

Gu tric, bidh inbheach 91cm a dh'fhaide.

Chan eil e furasta an diofar eadar am fear agus an tè fhaicinn. Tha an ite air cùl a cinn nas giorra aig an tè. 

Tha lèirsinn anabarrach math aig a' chorra-ghritheach.

Faodaidh a' chorra-ghritheach a bhith beò fad 25 bliadhna.

Modh-sìolaidh
Beiridh i 3 - 5 uighean gach bliadhna eadar An Gearran is An Cèitean. Tha iad soilleir-ghorm.

Anns na h-Ealain Gàidhlig

Òrain

 Murchadh MacPhàrlain, Corra-ghritheach Dhonn
 BBC Bliadhna nan Òran air a sheinn le Mairead agus Donaidh MacLeòid; Na h-Òganaich.
 Tobar an Dualchais, Clàr 99208  (1997) air a sheinn le Glasgow Gaelic Musical Association 

 Màrtainn MacIlleMhaoil à Breacais, Òran na Corra-ghrithich no A' Chorra-ghritheach a Mharbh Calum
  Tobar an Dualchais, Clàr 70659  (1956) air a leughadh agus mhìneachadh leis an Urr. Tormod Dòmhnallach.

 Cha do Mharbh thu a' Chorra-ghritheach
 Tobar an Dualchais,  Clàr 46125 (1953) air a sheinn leis an Caiptean Dùghall MacCormaig 

 Aonghas Iain Caimbeul, Òran na Corra-grithich no  'S Mar a Thachair Dhuinn, Nach Annasach  
 Tobar an Dualchais, Clàr 80467 (1960) air a sheinn le Tormod MacIlleMhaoil 
 Tobar an Dualchais, Clàr 86880 (1964) air a sheinn leis an ùghdar.

Bàrdachd

  Somhairle MacGill-Eain, A' Chorra-ghritheach
 Ri fhaighinn air clàr. Barran agus Asbhuain le Sorley MacLean (1973) Claddagh Records Limited

Sgeulachdan

 Lauchie MacLellan, 'An Sionnach 's a' Chorra-ghritheach', ann an Brìgh an Òrain(2001) deas. le John Shaw (McGill-Queen's Press), d.302-305.

Rosg
 Alasdair Caimbeul, Cuid a' Chorra-Ghrithich (CLÀR, ISBN: 9781900901642)

Beul-aithris
 Sgeulachdan agus fiosrachadh mu bheathaichean. Tobar an Dualchais, Clàr 30468 (1969) air innse le James MacArthur

 Rann mu chorra-ghritheach. Tobar an Dualchais, Clàr 51162 (1970) air innse leis an Urr. Donald MacLeod 

Seann-fhaclan
  Cha suaicheantas corra air cladach 
- sealladh no suidheachadh nàdarra, chan eil e coltach gun tachair càil às an àbhaist. Faclair Dwelly fon fhacal 'Corra' 

Eile

 A’ Chorra-Ghritheach. Postair (Meud 504 x 732mm) Acair. ISBN: 9780861523757

Sgrìobhaidhean mu a deidhinn
 Breeze Jones, E.V. (1987) Eoin Uisge. A' Ghàidhlig le Frang U. Rennie (Steòrnabhagh: Acair), d.4 IBSN: 086152 024 6

 Ceanglaichean a-mach 
 IUCN (en)
 RSPB (en)

Iomraidhean

Dealbhan

Roinn-seòrsa:Eun-grunnachaidh
Roinn-seòrsa:Eun feòil-itheach